Digiarenduste rohepõhimõtted ja tegevuskava

## 1. Eesmärk

### 1.1. Eesmärk

Eesmärk on kirjeldada Sotsiaalministeeriumi (SoM) valitsemisalas (VA) kokku lepitud digiarenduste rohepõhimõtted ning kokku lepitud tegevuskava.

Rohepõhimõtete eesmärk on vähendada SoM-i IKT-tegevuste keskkonnamõju, kasutades energiasäästlikke ja kaasaegseid lahendusi ning tagada digiarenduste jätkusuutlikkus, optimeerides andmehaldust ja vähendades digiprügi.

### 2. Põhimõtted

* Optimeeritud andmete elutsükkel: kogutakse ja säilitatakse vaid seadusega nõutud ja tegevuseks vajalikud andmed, rakendatakse andmete ühekordse kogumise printsiipi, et vähendada dubleerimist ja parandada andmekvaliteeti.
* Taakvara järkjärguline vähendamine: asendatakse vananenud tarkvara kaasaegsete, energiasäästlike lahendustega.
* Pilvekõlblikkus ja konsolideerimine: võetakse kasutusele riigipilv, arendatakse uued teenused pilvekõlbulikena ning koondatakse serverid ja serveriruumid kaasaegsetesse andmekeskustesse.
* Digiprügi: väärtustatakse ja integreeritakse süsteemseid meetmeid, et vähendada tarbetut andmesalvestust ja mittevajalikke andmete duplikaate.
* Keskkonnajalajälje mõõtmine ja analüüs: töötatakse välja ja rakendatakse metoodika, mis võimaldab hinnata digilahenduste keskkonnamõjusid.
* Kompetentside arendamine: arendatakse teenistujate teadlikkust ja oskuseid, et kasutada keskkonnasäästlikke tehnoloogiaid ja digiprügi vähendamise meetodeid.

## 2. Tegevuskava

|  |  |  |  |
| --- | --- | --- | --- |
| Põhimõte | Tegevus | Tähtaeg | Vastutaja |
| Andmed | Kaardistatakse andmete dubleerimised nii kogumise, hoiustamise kui ka säilitamise vaates | 2024 II PA | TEHIKSoM ARO |
| Andmed | Parendatakse andmekogumise optimeerimise protsesse | 2025 II PA | TEHIK |
| Andmed | Määratakse andmete säilitamise, arhiveerimise ning kustutamise tähtajad | 2025 I PA | TEHIK, asutused |
| Andmed | Tagatakse andmete ajakohasus RIHAs | 2025 I KV | Asutused |
| Taakvara | Alustatakse taakvara osakaalu mõõtmisega | 2024 II PA | TEHIK |
| Taakvara | Kaardistatakse olemasolev taakvara, luuakse tegevuskava taakvarast vabanemiseks | 2025 I PA | TEHIK |
| Pilved | Viiakse piloodina üle vähemalt kolm veebi pilvekeskkonda | 2025 I PA | TEHIK |
| Pilved | Juurutatakse energia- ja keskkonnasäästlikke IKT-lahendusi, näiteks kolitakse andmekeskus madalama energiatarbimisega ruumi. | 2024 I PA | TEHIK |
| Teenused | Osaletakse JUMi (endise MKMi) kaasamisel dubleerivate e-teenuste kaardistamisel ja analüüsimisel. | 2025 I PA | JUM/SoMTEHIK |
| Digiprügi | Vähendatakse andmemahtusid ja digiprügi osakaalu  | 2025 II PA | Asutused |
| Digiprügi | Fikseeritakse asutuste lõikes andmemahtude baastase, et mõõta vähendamise hulka | 2024 II PA | TEHIK |
| Jalajälg | Hinnatakse TEHIKU andmekeskuste rohejälge | 2025 I PA | TEHIK |
| Jalajälg | Võetakse kasutusele keskselt väljatöötatud IKT jalajälje mõõtmise metoodika | 2026 | TEHIK ja asutused |
| Kompetentsid | Innustatakse teenistujaid osalema Digiriigi Akadeemia koolitusel "Digiprügi vähendamise ABC" | 2025 II PA | Asutused |
| Kompetentsid | Korraldatakse süsteemselt digiprügi koristamise koolitusi ja koristustalguid. | 2024/2025 | TEHIK |
| Kompetentsid | Korraldatakse teenistujatele suunatud koolitusi oma dokumentide süsteemse haldamise (nt korrastatud outlook) ja digiprügi vähendamise teemadel. | 2025 | Asutused |

## Seotud dokumendid ja lisad

Digiarenduste protsess (P5)

[Rohedigi tegevuskava 2024-2026](https://eegovg01.sharepoint.com/%3Ab%3A/r/sites/JAGAMINE_SOM/Projektid/1072/Dokumendid/IKT%20arenduste%20juhtimismudel/Rohedigi%20tegevuskava%202024-2026%20%28MKM%29.pdf?csf=1&web=1&e=ovyKdc)

[Digiühiskonna arengukava 2030](https://www.mkm.ee/sites/default/files/documents/2022-04/Digi%C3%BChiskonnna%20ARENGUKAVA_13.12.2021.pdf)